Κορνηλία (σύζυγος Αιμίλιου Παύλου)

Η Κορνηλία (Cornelia,  54–16 π.Χ) ήταν κόρη της Σκριβωνίας και του Πούμπλιου Κορνήλιου Σκιπίωνα (Publius Cornelius Scipio.). Παντρεύτηκε  τον κήνσορα Λούκιο Αιμίλιο Παύλο, με τον οποίο έκανε τρία παιδιά. Ο πρώτος γιος τους, Λούκιος Αιμίλιος Παύλος, γεννήθηκε περί το 37 π.Χ και παντρεύτηκε την ξαδέρφη του, Ιουλία την νεότερη, και ο δεύτερος, Μάρκος Αιμίλιος Λέπιδος γεννήθηκε περί το 30 π.Χ, και ήταν ύπατος το 6. Είχε επίσης και μία κόρη.

Η Κορνηλία ήταν αδελφή του Κορνήλιου Σκιπίωνα, και η μεγαλύτερη ετεροθαλής αδελφή της Ιουλίας της πρεσβύτερης. Πέθανε την ίδια χρονιά που ήταν ύπατος ο αδελφός της, αν θεωρηθεί ότι αυτός ήταν ο Π. Κορνήλιος Σκιπίων, το 16 π.Χ. Ο πατριός της, Οκταβιανός Αύγουστος, θρήνησε τον θάνατό της καθώς την θεωρούσε άξια αδελφή  της κόρης τους Ιουλίας. Ο ποιητής Προπέρτιος έγραψε ελεγεία για την κηδεία της, εξαίρωντας την αρετή της και την οικογένειά της.

Παραπομπές

Πηγές 
 
 
 
 
 

Γυναίκες στην Αρχαία Ρώμη